**ELŐTERJESZTÉS**

**Körmend város Önkormányzata Képviselő-testülete 2016. november 24-i ülésére**

**Tárgy:** városi kamerarendszer bővítése

Tisztelt Képviselő-testület!

Mindenki előtt ismert az, hogy a városban növelni tudtuk a térfigyelő kamerák számát BM támogatás révén.

A támogatás azonban nem biztosított fedezetet minden olyan helyszínen történő kameratelepítésre, amelyre még valós igény lenne.

Ezért mindenképpen azt kérem a Testülettől, hogy támogassa –jövő évi költségvetés terhére – a városban újabb és újabb térfigyelő kamerák telepítését, mivel a kamerák jelentős szerepet töltenek be a közbiztonság védelme terén Körmenden.

**HATÁROZATI JAVASLAT**

Körmend város Önkormányzata Képviselő-testülete támogatja azt, hogy folytatódjék a városban a térfigyelő kamerák telepítése. E célra a Képviselő-testület 14 millió Ft. összeget különít el 2017. évi költségvetésében.

Körmend, 2016. november 14.

**Bebes István**

**polgármester**